ഫേസ്ബുക്ക് മാന്ത്രികന്റെ തട്ടിപ്പിനിരയായത് നിരവധി സ്ത്രീകള്: തട്ടിയെടുത്തത് ലക്ഷങ്ങള്, ആര്ക്കും പരാതിയില്ലെന്ന് പോലീസ് കോട്ടയം: റിട്ടയേഡ് ഹെഡ്മിസ്ട്രസിനെ പറ്റിച്ച് നാല് പവന് മാല തട്ടിയെടുത്ത വ്യാജ മാന്ത്രികന് ഇടുക്കി കട്ടപ്പന സ്വദേശി ജോയ്സ് ജോസഫിനെ കുറിച്ച് പുറത്തുവരുന്നത് ഞെട്ടിക്കുന്ന വിവരങ്ങള്. ഇയാള് കൂടുതല് സ്ത്രീകളെ തട്ടിപ്പിനിരയാക്കിയെന്നും എന്നാല് ആര്ക്കും പരാതിയില്ല എന്ന വിവരമാണ് പോലീസ് പുറത്തു വിടുന്നത്. സ്ത്രീകളെ കേന്ദ്രീകരിച്ചാണ് ഇയാള് തട്ടിപ്പുകള് നടത്തിയതെന്നും സമാനമായ രീതിയില് പലരില് നിന്നും സ്വര്ണമാലകളും ആഭരണങ്ങളും ഇയാള് കവര്ന്നതായും ചോദ്യം ചെയ്യലില് വ്യക്തമായി. ഇയാളുടെ ഫോണ് പരിശോധിച്ചപ്പോള് പലരില് നിന്നായി ലക്ഷങ്ങള് തട്ടിയെടുത്തതായി പോലീസ് കണ്ടെത്തി. പല സ്ത്രീകളില് നിന്നും ഇയാള് പണം വാങ്ങി എന്ന് വ്യക്തമാക്കുന്ന തെളിവുകള് വാട്സ്ആപ്പ് ചാറ്റുകളില് ഉണ്ടെന്നും എന്നാല് ചാറ്റിലെ തെളിവുകള് കണ്ട് പോലീസ് യുവതികളെ വിളിച്ചപ്പോള് ആ ര്ക്കും പരാതിയില്ല എന്നുപറഞ്ഞ് ഇവരെല്ലാം ഒഴിഞ്ഞുമാറുകയായിരുന്നു എന്നും പോലീസ് പറയുന്നു. പരാതിയില്ലാത്തതിനാല് തട്ടിപ്പ് വീരനായ ജോയ്സിനെതിരെ കൂടുതല് കേസുകള് രജിസ്റ്റര് ചെയ്യാനാകാത്ത അവസ്ഥയിലാണ് പോലീസ്. കേന്ദ്ര പൊതുമേഖല വിമാനക്കമ്ബനിയായ എയര് ഇന്ത്യ സ്വന്തമാക്കി ടാറ്റ ഗ്രൂപ്പ് : ലേലം സ്വന്തമാക്കിയത് 18000 കോടി രൂപയ്ക്ക് സൈക്കോളജിയില് റിസര്ച്ച് ഫെലോ ആണെന്ന് പറഞ്ഞാണ് ഇയാള് സ്ത്രീകളോട് ബന്ധം സ്ഥാപിച്ചത്. പ്രേതാലയം എന്ന വാട്സ്ആപ്പ് ഗ്രൂപ്പിന് പുറമേ ഡേവിഡ് ജോണ് എന്ന വ്യാജ ഫേസ്ബുക്ക് പ്രൊഫൈലിലൂടെയും ഇയാള് തട്ടിപ്പ് നടത്തിയതായി പോലീസ് സ്ഥിരീകരിച്ചു. ദുര്മന്ത്രവാദം, ആഭിചാരക്രിയ തുടങ്ങിയ വിഷയങ്ങളിലേക്ക് ആളുകളെ ആകര്ഷിക്കാന് ഇയാള് ഫേസ്ബുക്ക് പേജ് ഉപയോഗിക്കുകയായിരുന്നു. പ്രേതാനുഭവങ്ങള് എന്ന മറ്റൊരു പേജിലൂടെ ഇയാള് ദുര്മന്ത്രവാദ കഥകള് പോസ്റ്റ് ചെയ്തിരുന്നു. കോട്ടയം സ്വദേശിയായ മുന് ഹെഡ്മിസ്ട്രസില് നിന്നാണ് ഇയാള് നാലു പവന് സ്വര്ണം തട്ടിയെടുത്തത്. പതിവായി പ്രേത സ്വപ്നം കാണാറുണ്ടായിരുന്ന മുന് ഹെഡ്മിസ്ട്രസ് ഈ വിഷയം ജോയ്സിനോട് പറഞ്ഞതോടെ ബാധ ഒഴിപ്പിക്കാന് ഒരുമാസം മുമ്ബ് ഇയാള് കോട്ടയത്തെ വീട്ടില് എത്തുകയായിരുന്നു. ബാധ ഒഴിയാതെ വന്നതോടെ കഴിഞ്ഞ ആഴ്ച വീണ്ടും ഇയാള് ഹെഡ്മിസ്ട്രസിന്റെ വീട്ടിലെത്തി. തുടര്ന്ന് പല പൂജകള് നടത്തുകയും മാന്ത്രികന് എന്ന നിലയില് മന്ത്രങ്ങള് ഉരുവിടുകയും ചെയ്തു. ബാധ പെട്ടെന്ന് ഒഴിഞ്ഞു പോകുന്നില്ലെന്നും എന്തെങ്കിലും സ്വര്ണ്ണം കൊണ്ടുവരണമെന്നും ഇയാള് ആവശ്യപ്പെട്ടു. തുടര്ന്ന് രണ്ട് ഗ്രാം സ്വര്ണം നല്കിയപ്പോള് രണ്ട് ഗ്രാം കൊണ്ട് ബാധ ഒഴിഞ്ഞു പോകില്ല എന്ന് ഇയാള് പറഞ്ഞു. തുടര്ന്ന് കയ്യിലുണ്ടായിരുന്ന നാലു പവന് സ്വര്ണ്ണമാല അധ്യാപിക ജോയ്സിന് കൈമാറുകയായിരുന്നു. ഐസ്ക്രീം ഇനി ചില്ലറക്കാരനല്ല, തൊട്ടാല് പൊള്ളും: ഉയര്ന്ന ജിഎസ്ടി നിര്ദേശിച്ച് ധനമന്ത്രാലയം ഇരുവരെയും റൂമില് നിന്ന് പുറത്താക്കി കഥകടച്ച ജോയ്സ് രണ്ടു ദിവസം കഴിഞ്ഞു മാത്രമേ കതക് തുറന്നു നോക്കാവൂ എന്നും ഇരുവരോട് പറഞ്ഞു. മുറിക്കുള്ളിലെ കുടത്തില് സ്വര്ണമാല ഉണ്ടെന്നും രണ്ടുദിവസം കഴിഞ്ഞ് മകന് ഇത് ധരിക്കണമെന്നും ഇയാള് ആവശ്യപ്പെട്ടിരുന്നു. മന്ത്രവാദത്തിന്റെ ശേഷം തിരിച്ചു പോയ ഇയാള് ഫോണ് വിളിച്ച് 21ദിവസം കഴിഞ്ഞ ശേഷം മാത്രമേ കുടം തുറന്നു മാല എടുക്കാവൂ എന്നു പറഞ്ഞു. ഇതോടെ സംശയം തോന്നിയ അധ്യാപിക കോട്ടയം ഡിവൈഎസ്പിയെ സമീപിക്കുകയായിരുന്നു. തുടര്ന്ന് നടത്തിയ അന്വേഷണത്തിലാണ് ജോയ്സിന്റെ തട്ടിപ്പ് പുറത്തുവന്നത്. Tags social media Kerala Police man arrested facebook fraud shortlink